
 12.7.2014
 BG
 Официален вестник на Европейския съюз
 L 205/7
 РЕГЛАМЕНТ ЗА ИЗПЪЛНЕНИЕ (ЕС) No 753/2014 НА СЪВЕТА
 от 11 юли 2014 година
 за изпълнение на Регламент (ЕС) No 269/2014 относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 269/2014 на Съвета от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
 като има предвид, че:
 (1)
 На 17 март 2014 г. Съветът прие Регламент (ЕС) No 269/2014.
 (2)
 Предвид сериозното положение в Украйна Съветът смята, че в списъка на подлежащите на ограничителни мерки физически и юридически лица, образувания и органи, който се съдържа в приложение I към Регламент (ЕС) No 269/2014, следва да бъдат добавени и други лица.
 (3)
 Следователно приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Лицата, изброени в приложението към настоящия регламент, се добавят в списъка, който се съдържа в приложение I към Регламент (ЕС) No 269/2014.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставен в Брюксел на 11 юли 2014 година.
 За Съвета
 Председател
 S. GOZI
 (1) ОВ L 78, 17.3.2014 г., стр. 6.
 ПРИЛОЖЕНИЕ
 СПИСЪК НА ЛИЦАТА, ПОСОЧЕНИ В ЧЛЕН 1
 Име
 Идентифицираща информация
 Основания
 Дата на вписване
 1.
 Aleksandr Yurevich BORODAI (Александр Юрьевич Бородай)
 Дата на раждане: 25.7.1972 г. в Москва
 Т.нар. „министър-председател на Донецката народна република“.
 Отговорен за сепаратистките „правителствени“ дейности на т.нар. „правителство на Донецката народна република“ (напр. на 8 юли той посочи, че „нашите военни сили провеждат специална операция, насочена срещу украинските „фашисти“)“, подписал меморандума за разбирателство относно „Съюз Новорусия“
 12.7.2014 г.
 2.
 Alexander KHODAKOVSKY (Александр Сергеевич Ходаковский)
 Т.нар. „министър на сигурността на Донецката народна република“.
 Отговорен за сепаратистките дейности по отношение на сигурността на т.нар. „правителство на Донецката народна република“
 12.7.2014 г.
 3.
 Alexandr Aleksandrovich KALYUSSKY, (Александр Александрович Калюсский)
 Т.нар. „де факто заместник министър-председател по социалните въпроси на Донецката народна република“.
 Отговорен за сепаратистките „правителствени“ дейности на т.нар. „правителство на Донецката народна република“
 12.7.2014 г.
 4.
 Alexander KHRYAKOV
 Т.нар. „министър на информацията и средствата за масова комуникация на Донецката народна република“.
 Отговорен за про-сепаратистките пропагандни дейности на т.нар. „правителство на Донецката народна република“
 12.7.2014 г.
 5.
 Marat BASHIROV
 Т.нар. „министър-председател на Съвета на министрите на Луганската народна република“, утвърден на 8 юли.
 Отговорен за сепаратистките „правителствени“ дейности на т.нар. „правителство на Луганската народна република“
 12.7.2014 г.
 6.
 Vasyl NIKITIN
 Т.нар. „заместник министър-председател на Съвета на министрите на Луганската народна република“, (преди това беше т.нар. „министър-председател на Луганската народна република“ и бивш говорител на „Югоизточната армия“).
 Отговорен за сепаратистките „правителствени“ дейности на т.нар. „правителство на Луганската народна република“.
 Отговорен за изявлението на Югоизточната армия, че украинските президентски